Lucifer (Battlestar Galactica)
Lucifer je izmišljen lik sajlonskog robota iz originalne TV-serije Battlestar Galactica. Glas mu je posudio Jonathan Harris.

Lucifer pripada Sajloncima serije IL, te se odlikuje šiljatom glavom, često nosi odjeću crvene boje i ima dva umjesto jednog oscilirajućeg crvenog oka.

Lucifer je dodijeljen kao pomoćnik Grofu Baltaru od strane sajlonskog Imperijalnog Vođe. Ispočetka prema Baltaru pokazuje entuzijazam, da bi poslije počeo sumnjati u ispravnost njegove strategije, a što se odražava kroz sarkastične komentare. Kada sretne sebi sličnog Sajlonca po imenu Specter, smatra ga ga infeiornom verzijom. U novelizacijama je to objašnjeno time da je Lucifer programiran tako da izaziva negativne reakcije od strane Baltara, kako bi što bolje mogao proučavati ljudsko ponašanje.

Lucifer nema neposredni ekvivalent u redizajniranoj verziji, ali se ponekad tumači da je inspirirao lik imaginarne Broj Šest koja stalno propituje postupke Gaiusa Baltara.

Likovi iz serije Battlestar Galactica (1978)
Fiktivni roboti